
POZIV NA GODIŠNJU SKUPŠTINU 
Hrvatskog grboslovnog i zastavoslovnog društva 


Poštovani grboslovci i zastavoslovci, dragi prijatelji! 


Deseta redovita godišnja skupština HGZD-a održat će se u utorak, 28. veljače 2017. u 
Hrvatskom povijesnom muzeju, Matoševa 9, Zagreb, s početkom u 17 sati. 
Predloženi program i dnevni red: 
1. Stručno vodstvo po izložbi Ivan Kukuljević Sakcinski (20 min) 
Financijski izvještaj za 2016. (5 min) 
Godišnji izvještaj o radu za 2016. (5 min) 
Plan rada 2017./2018. (5 min) 
Predstavljanje izdanja HGZD-a i naših članova (20 min) 
Dobrodošlica novim članovima (5 min) 
Druženje u auli HPM-a (20-30 min) 


Noom mon» 


Veselimo se Vašem dolasku, uz srdačan pozdrav, 


Predsjednik HGZD-a 


pukovnik 
dr. sc. Zeljko Heimer 


HGZD je član FIAV  CIGH HGZD is a member of 
Međunarodne federacije veksiloloških udruženja DA Međunarodne genealoške i heraldičke konfederacije 


International Federation of Vexillological Associations 


International Confederation for Genealogy and Heraldry 

Izvanredni broj časopisa ,,Grb i zastava“ pripremljen je kao interni materijal za Godišnju skupštinu HGZD-a 
2017. Objavljuje se u elektroničkom izdanju. 

ZAPISNIK S DESETE REDOVITE SKUPŠTINE HGZD-a 


Hrvatsko grboslovno i zastavoslovno društvo (HGZD) održalo je svoju Desetu redovitu godišnju 
Skupštinu u svečanoj dvorani Hrvatskog povijesnog muzeja, Matoševa 9, Zagreb, u utorak, 28. veljače 
2017. godine. 

Skupštinu je temeljem stavka 3 članka 16. Statuta HGZD-a, sazvao Predsjednik, pozivom od 10. 
veljače 2017. poslanim članovima elektroničkom poštom i objavljenim na web stranicama Društva. Uz 
poziv su izrađeni materijali u obliku Izvanrednog broja 3.00 časopisa "Grb i zastava" (GiZ 1IB3), 
glasnika HGZD-a, kojima je članovima dostavljen prijedlog teksta godišnjeg i financijskog izvještaja za 
2016. godinu te plana rada za 2017. Na temelju zaprimljenih prijedloga i rasprave u Predsjedništvu, 27. 
veljače izrađeno je i dostavljen članovima ažurirano izdanje 3.01, koje je uz manje korekcije i dopune u 
tekstovima, dopunjeno i privremenim financijskim izvješćem za tekuću godinu, tekstom prijedloga Odluke 
o naknadama za pripremu časopisa te popisom izdanja Društva i njegovih članova tijekom 2016. godine. 

Skupština sazvana za 17 sati nije zadovoljila uvjet iz stavka 1 točke 17. Statuta HGZD-a, budući 
da nije bilo prisutna natpolovična većina članova, stoga je sukladno stavku 2 iste točke sjednica 
odgođena za 30 minuta, te je Skupština punovažno odlučivala bez obzira na broj prisutnih članova. 
Tijekom te odgode organiziran je razgled izložbe "Ivan Kukuljević Sakcinski — začetnik hrvatskog 
identiteta", uz stručno vodstvo kustosa Hrvatskog povijesnog muzeja. 

Za prisutne je osiguran dovoljan broj tiskanih primjeraka Statuta Društva te Izvanrednog broja 
"Grba i zastave" 3.01. 

Skupštini je prisustvovalo 17 članova Društva, a nazočni su kao gosti bili i predstavnici 
suradničkih udruga — gđa. Ivanka Rebrović, tajnica Hrvatskog rodoslovnog društva "Pavao Ritter 
Vitezović" i g. Branko pl. Cindro, predsjednik Hrvatskog plemićkog zbora. 

Pred početak radnog dijela Skupštine, prisutne je u ime domaćina pozdravila ravnateljica 
Hrvatskog povijesnog muzeja, gđa Matea Brstilo Rešetar, inače dugogodišnja tajnica HGZD-a. 


Ad 1 Izbor radnog predsjedništva, zapisničara i ovjerovitelja zapisnika 
Ad 2. Prihvaćanje dnevnog reda 


Predsjednik HGZD-a predložio je radno predsjedništvo gđu Brstilo Rešetar, dr. sc. Dubravku 
Peić Čaldarović, potpredsjednicu Društva te sebe, za zapisničara je predložen Marin Sabolović, a za 
ovjerovitelja zapisnika doc. dr. sc. Tomislav Galović, član Predsjedništva HGZD-a. Predloženi 
dužnosnici Skupštine usvojeni su jednoglasno aklamacijom. Predsjednik je predložio i usvajanje 
dnevnog reda sukladno predloženom u pozivu što je također usvojeno jednoglasno. 


Ad 3. Financijski izvještaj za 2016. 


Predsjednik je ukratko predstavio financijski izvještaj za 2016. godinu, u kojem je naglasio 
relativno dobar odaziv članstva na ispunjavanje svojih obaveza te donekle neočekivani prihod od 
Ministarstva znanosti, obrazovanja i sporta za potporu izdavanju časopisa, uslijed čega je Društvo 
poslovalo s nešto većim pozitivnim saldom (detalje vidi GiZ IB3, str. 8). Financijski izvještaj usvojen 
jednoglasno. 


Ad 4. Godišnji izvještaj za 2016. 


Predsjednik je na Skupštini predstavio glavne naglaske iz pisanog godišnjeg izvještaja koje je 
dostavljeno u pozivu na Skupštinu. U redovite međunarodne aktivnosti u okviru krovnih strukovnih 
organizacija FIAV i CIGH, Predsjednik HGZD-a imenovan je 2016. pridruženim članom Centar za 
proučavanje zastava (Fellow of the Flag Research Center), uglednog američkog veksilološkog instituta 
kojeg je osnovao Whitney Smith. Naglasio je i velik broj publikacija koje HGZD dobiva u razmjeni za "Grb 
i zastavu" — više od 50 naslova, što u tiskanom, a što u elektroničkom obliku. HGZD se pridružio 

obilježavanju Svjetskog veksilološkog dana, 1. listopada, koji su 2016. po prvi puta obilježile tridesetak 
institucija u više od 20 zemalja. 

Tijekom 2016. godine članovi Društva sudjelovali su u javnim predavanjima u organizaciji 
Društva turističkih vodiča Grada Zagreba i Srednjohrvatske makroregije, Družbe Braća hrvatskog 
zmaja, Društva zagrebačke klasične gimnazije, Sekcije za teorijsku sociologiju Hrvatskog 
sociološkog društva, te u nastavi kolegija Hrvatska heraldička baština Odsjeka za povijest Filozofskog 
fakulteta Sveučilišta u Zagrebu. Više od pet članova Društva sudjelovalo je predavanjima na V. 
kongresu hrvatskih povjesničara u Zadru. 

Društvo je nastavilo s aktivnom izdavačkom aktivnosti. U obljetničkom desetom godištu oba broja 
"Grba i zastave" objavljeni su u proširenom volumenu od po 36 stranica, uz englesku lekturu g. 
Edwarda B. Kayea, u suradnji s izdavačkom kućom Laykam International d.o.o. koja je preuzela poslove 
organizacije tiska i distribucije. Predsjednik HGZD-a tijekom 2106. dovršio je niz članaka od 113 u 
kolumni "Veksilologija" koji se od 2012. godine objavljuje u "Hrvatskom vojniku" glasilu Ministarstva 
obrane Republike Hrvatske. Skromno je obilježeno i 20 godina rada web stranica the Flags and Arms of 
the Modern Era, koje uređuje Predsjednik HGZD-a, a Društvo objavljuje i informacije o svojem radu na 
web stranicama www.hgzd.hr. 

2016. godina obilježena je i do sada za Hrvatsku neviđeno velikim brojem monografija i zbornika 
heraldičko-veksilološke tematike — dva naslova objavljena su u nakladi HGZD, te četiri naslova objavili 
su istaknuti članovi HGZD u drugom aranžmanu (vidi GiZ IB3, str. 12). 

Od ostalih aktivnosti Predsjednik je izvijestio o ispunjavanje nove zakonske obaveze dostave 
financijskog izvještaja Ministarstvu financija (preko FINA-e) te o provedenom upisu promjena u 
Registar udruga Republike Hrvatske. 

Godišnji izvještaj usvojen jednoglasno. 


Ad 5. Plana rada HGZD-a za 2017. 


Predsjednik je predstavio ukratko predloženi plan rada, podijeljen u međunarodne aktivnosti 
(kongres i izložba u Londonu, veksilološki dan), Tribinu HGZD-a, izdavačku djelatnost (GiZ 2 broja, 
monografija VaaSS, zbornik Zadar 2013, katalog izložbe London, priručnik za studente) te ostale 
aktivnosti. Među potonjima, naglasio je potrebu aktivnog prikupljanja OIB-a članova, što je zakonska 
obveza, te s time povezane revizije članstva te planiranu izradu Strateškog plana rada za sljedeće 
petogodišnje razdoblje. Plan rada usvojen jednoglasno. 


Ad 6. Odluka o naknadama za pripremu časopisa 


Predsjednik je objasnio namjeru da se omogući uredništvu (tj. Predsjedništvu HGZD-a) da, 
ukoliko za to postoje osigurana sredstva, može isplatiti autorske honorare za poslove u pripremi časopisa 
»Grb i zastava", koji uključuju pripremu tekstova (lektura, korektura, prijevod, uređivanje bibliografije i sl.), 
grafičku pripremu i oblikovanju tekstova i slikovnih priloga, administrativno-tehničke i tajničke poslove 
(uključujući računovodstvo, knjigovodstvo i sl.), digitalizaciju tekstova, izradu i održavanje mrežne 
stranice ili elektroničkog sustava za uređivanje časopisa i druge srodne poslove. 

Time se omogućuje regularan utrošak sredstava iz javnih donacija, a da se osigura da naknade 
budu sukladne zakonu i da se isplate svi zakonom propisani nameti. 

Nakon kraće rasprave odluka je usvojena jednoglasno. Skupština također daje u zadaću 
Predsjedništvu da razmotri mogućnost angažiranja profesionalnog knjigovodstva za vođenje financijskih 
knjiga Društva. 


Ad 7. Razno. 
Nije bilo rasprave. 


Predsjednik je zaključio rad Skupštine u 18:30, nastavljeno je prezentacijom pojedinih izdanja iz 
2016. te druženjem uz skromnu zakusku u predvorju zgrade Hrvatskog povijesnog muzeja. 


Zapisničar: Ovjerovitelj: 
Marin Sabolović, v. r. doc. dr. sc. Tomislav Galović, v. r. 


HRVATSKO GRBOSLOVNO I ZASTAVOSLOVNO DRUŠTVO 
CROATIAN HERALDIC AND VEXILLOLOGICAL ASSOCIATION 


Pazinska 50 Tel. +385 91 56 39 391 
HR-10110 Zagreb E-mail hgzdQhgzd.hr 
Croatia Web www.hgzd.hr 


Zagreb, 10. veljače 2017. godine 


GODIŠNJI IZVJEŠTAJ HGZD-a ZA 2016. 


Hrvatsko grboslovno i zastavoslovno društvo (HGZD) 2016. godine obilježava 
desetu godinu svojeg rada. Od osnivačke skupštine održane 4. svibnja 2006. godine u 
svečanoj dvorani Hrvatskog povijesnog muzeja, na kojoj je bilo prisutno tridesetak 
osnivača, Društvo je umjereno povećalo broj članova, dokazalo usmjerenost na 
statutarne ciljeve proučavanja, promidžbe i očuvanja hrvatske baštine grbova i zastava 
odnosno znanstvenih disciplina heraldike i veksilologije te srodnih područja. Društvo se 
etabliralo u znanstvenoj zajednici, uspjelo osigurati objavljivanje časopisa bez prekida i 
u stalnoj frekvenciji, osigurati sredstva kroz kulturne fondove grada i države, te izboriti 
se za status znanstveno-popularizirajućeg časopisa u sustavu Ministarstva znanosti, 
obrazovanja i sporta. Ostvarujemo uspješnu suradnju sa stranim i domaćim 
institucijama — akademskim, znanstvenim, istraživačkim, kulturnim, promidžbenim i 
drugim, kao i s nizom srodnih društava i institucija. 


Sukladno financijskoj evidenciji na dan izvještaja svoje članske financije obaveze 
podmirilo je barem u jednoj od posljednje dvije godine odnosno u tekućoj godini 28 
članova. Popis članova koje vodi HGZD ima 58 upisanih osoba. Sukladno novom 
Statutu HGZD-a usvojenom na Skupštini 18. srpnja 2015. i Zakonu o udrugama (NN 
74/14), Društvo ima obavezu da u članskom upisniku vodi i podatak o OIB-u, koji smo 
do sada prikupili za 18 članova. Tijekom 2017. bit će potrebno izvršiti zakonsku obvezu 
u tom smislu te provesti reviziju popisa članova. 


Posljednja izborna Skupština održana je 6. svibnja 2014. godine u prostorijama 
Društva zagrebačke klasične gimnazije, kada su izabrani za predsjednika pukovnik dr. 
sc. Željko Heimer, potpredsjednicu dr. sc. Dubravka Peić Čaldarović, tajnicu Matea 
Brstilo Rešetar i dva člana Predsjedništva doc. dr. sc. Tomislav Galović i doc. dr. sc. 
Tijana Trako Poljak. Od tada članovi Predsjedništva su u više prilika održali virtualnu 
sjednicu korištenjem elektronske pošte, a i nekoliko puta su se sastali uživo, nažalost ni 
u jednoj prilici u punom sastavu, uglavnom zbog poslovnih obaveza pojedinih članova 
Predsjedništva. 


Srećom, usluge Suda časti HGZD-a u sastavu akademik Nikša Stančić, dr. sc. 
Ante Gulin i dr. sc. Josip Kolanović, nismo imali potrebe tražiti, osim u njihovoj ulozi 
nadzornog odbora u pripremama Skupština. Tako i u pripremi ovog izvješća, koje im je 
dostavljeno zajedno sa financijskim izvješćem rada Društva. 


Tijekom 2016. godine HGZD je nastavilo sa svojim redovnim aktivnostima u 
Republici Hrvatskoj i na međunarodnom planu, u skladu sa Statutom i utvrđenim 
Strateškim planom 2014. — 2019. 

Međunarodne aktivnosti 


HGZD je član Međunarodne federacije veksiloloških udruga (FIAV, La 
Federation Internationale des Associations Vexillologiques) od 2007. i Međunarodne 
genealoške i heraldičke konfederacije (CIGH, La Confederation Internationale de 
Genćalogie et d'Heraldique) od 2008. godine, dok je predsjednik HGZD-a član Radne 
skupine FIAV-a za veksilološke standarde opisa zastava (Vexillological Conventions for 
Flag Descriptions Commission) i pridruženi član Međunarodne heraldičke akademije 
(AIH, La Academie Internationale d'Hćraldique) — čime su ostvareni permanentni 
kontakti našeg Društva s krovnim međunarodnim  heraldičkim i veksilološkim 
organizacijama. Krajem godine predsjednik HGZD-a imenovan je dopisnim članom 
američkog Centra za proučavanje zastava (Fellow of the Flag Research Centre). 


Nažalost, a zbog nemogućnosti osiguranja financijske potpore HGZD 2016. 
godine nije sudjelovao na 32. međunarodnom kongresu genealoških i heraldičkih 
znanosti, održanom u Glasgowu, Skotska. 


Razmjena publikacija dogovorena s više inozemnih heraldičkih i veksiloloških 
udruga i institucija nastavljena je u 2016. Stoga se i naš časopis Grb i zastava dostavlja 
na četrdesetak adresa inozemnih društava, a naša se knjižnica popunjava njihovim 
izdanjima — ukupno 51 publikacije inozemnih udruga dolaze redovito na adresu HGZD- 
a. 


HGZD se pridružio inicijativi, pokrenutoj 2016. godine, za obilježavanje Svjetskog 
veksilološkog dana, 1. listopada, skromnim predstavljanjem svoje aktivnosti plakatima 
na zadarskom Sveučilištu tijekom održavanja 5. kongresa hrvatskih povjesničara. 
Tridesetak veksiloloških organizacija širom svijeta u više od dvadeset zemalja na 
različite je načine obilježilo ovaj datum u cilju podizanja svijesti o veksilologiji kao 
znanstvenoj disciplini — od javnih isticanja zastava, preko predavanja, tribina, izlaganja, 
prezentacija, izložbi i drugih aktivnosti. 


U tijeku su priprema za izložbu Hrvatski grb u mijenama povijesti od 14. do 21. 
stoljeća, koju u suradnji s više članova Društva vodi potpredsjednica Dubravka Peić 
Čaldarović. Izložba je planirana za London tijekom 2017., u suradnji s Veleposlanstvom 
Republike Hrvatske u Ujedinjenom Kraljevstvu, ukoliko Ministarstvo vanjskih poslova i 
europskih integracija osigura sredstva. 


Aktivnosti u Republici Hrvatskoj 


Predavanja i sudjelovanja na skupovima 


1. Na poziv Društva turističkih vodiča Zagreba i Srednjohrvatske regije, 
predsjednik HGZD-a održao je gostujuće predavanje Grbovi i zastave Zagreba i 
Hrvatske u sklopu programa doobrazovanja vodiča 21. siječnja 2016. godine. Suradnja 
se pokazala uspješnom i nastavljena je ove godine predavanjem Osnove heraldike za 
turističke vodiče, 2. veljače 2017. 

2. U Zmajskoj kuli Družbe Braća hrvatskog zmaja 3. ožujka 2017. predsjednik 
HGZD-a sudjelovao je na predstavljanju knjige našeg člana, g. Marina Sabolovića 

Odoroslovlje hrvatskih oružanih formacija 1990. — 1996. u izdanju Meridijana, a na 
događanju je prisustvovao i veći broj naših članova. 

3. Na poziv Društva zagrebačke klasične gimnazije u sklopu redovitog programa 
tog Društva, predsjednik HGZD-a održao je predavanje Suvremena hrvatska 
municipalna heraldika — izabrane teme, 21. ožujka 2016. 

4. Gostovanje članova HGZD-a su u nastavi izbornog kolegija na diplomskom 
studiju povijesti Hrvatska heraldička baština, Odsjek za povijest FFZG. Nastavnici: prof. 
dr. sc. Mirjana Matijević Sokol i doc. dr. sc. Tomislav Galović (Heimer, Peić Čaldarević, 
Brstilo Rešetar, Dobrica, Jareb), ljetni semestar 2015./16. 

5. Članovi Društva prisustvovali su 15. rujna 2016. predstavljanju monografije u 
organizaciji Sekcije za teorijsku sociologiju Hrvatskog sociološkog društva, u Knjižnici i 
čitaonici Bogdana Ogrizovića, članice Predsjedništva HGZD-a, Tijane Trako Poljak 
Hrvatski simbolički identitet. 

6. Sudjelovanje na 5. kongresu hrvatskih povjesničara u Zadru, 5. — 8. listopada 
2016. (prof. dr. sc. Mirjana Matijević Sokol, doc. dr. sc. Tomislav Galović, dr. sc. 
Dubravka Peić Čaldarović, dr. sc. Željko Heimer, mr. sc. Jelena Borošak Marijanović i 
drugi članovi HGZD-a). 


Izdavaštvo 


Tijekom 2016. godine nastavljeno je polugodišnje izdavanje časopisa Grb i 
zastava (GiZ). U njegovom desetom godištu objavljena su dva broja, u svibnju br. 19 te 
u studenom br. 20, u suradnji s izdavačkom kućom Leykam International iz Zagreba, 
koja je organizirala distribuciju časopisa našim članovima, organizacijama i institucijama 
u Hrvatskoj te u inozemstvu, ukupno na stotinjak adresa. Kao i do sada, svi tekstovi u 
GiZ-u tiskani su uz mnoštvo ilustracija u boji, paralelno na hrvatskom i engleskom 
jeziku, čime teme vezane za hrvatsku heraldičku i veksilološku baštinu imamo priliku 
prezentirati stručnoj publici u svijetu. Engleske tekstove lektorira kolega veksilolog iz 
Portlanda u Oregonu Edward B. Kaye. Kao slavljenički brojevi okruglog godišta i jedan i 
drugi broj objavljen je na proširenom broju stranica, tako da su umjesto uobičajenih 20, 
oba sveska objavljena na čak po 36 stranica. Vodi se kazalo sadržaja objavljenih 
brojeva i abecedni popis autora (dostupan na web stranicama Društva). Časopis je za 
prethodnu godinu dobio potporu Ministarstva znanosti, obrazovanja i sporta kao 
znanstveno-popularizirajući časopis, kao i potporu javnog programa u kulturi 
Ministarstva kulture i Grada Zagreba. 


Od 2012. u dvotjedniku Ministarstva obrane Hrvatski vojnik predsjednik HGZD-a 
redovito objavljuje feljton Veksilologija, koji je završen u drugoj polovini 2016. godine 
nakon 113 nastavaka. Tekstovi su dostupni u cijelosti i na web stranicama ovog glasila, 
čime dopiru i do još šire čitalačke publike. 


Društvo je tijekom rujna 2016., uglavnom naporom Marina Sabolovića, dovršilo 
objavljivanje zbornika radova sa znanstveno-stručnog skupa Simbol, identitet i 
Domovinski rat održanog u suorganizaciji s Odsjekom za sociologiju na Filozofskom 
fakultetu Sveučilišta u Zagrebu. Zbornik je objavljen u skromnoj nakladi od 100 
primjeraka i dostavljen autorima, institucijama, knjižnicama i drugim suradničkim 
organizacijama, a cjeloviti tekstovi objavljeni su na Internetu i tako učinjeni dostupni 
znanstvenoj javnosti. 


Obljetnička 10-godišnjica Društva više je nego dostojno obilježena nizom od pet 
monografija koje su izradili članovi Društva. Uz već spomenutu monografiju Marina 
Sabolovića Odoroslovlje hrvatskih oružanih formacija 1990. — 1996. u izdanju 
Meridijana, Samobor, objavljenu početkom godine, tijekom ožujka objavljena je 
monografija Sintaksa suvremenog hrvatskog heraldičkog blazona grba i veksilološkog 
opisa zastava Željka Heimera u izdanju splitske izdavačke kuće Redak, koja objavljuje 
izdanja po načelu "tiska na zahtjev". 


U svibnju je objavljena spomenuta monografija Tijane Trako Poljak Hrvatski 
simbolički identitet u izdanju TIM press, Zagreb, a u lipnju i monografija Davora Zovka 
Viteštvo danas u izdanju Naklade sv. Antuna. 


U pripremi dijela engleskog izdanja disertacije Željka Heimera u izdanju Zaklade 
za baštinu zastava (Flag Heritage Foundation) u SAD (koja je pod naslovom Vexillology 
as a Social Science upravo ovih dana u tisku), izrađen je cjelovitiji prijevod i prilagodba 
teksta disertacije, poduprta s dvjestotinjak ilustracija u boji, što je bilo izvan izdavačkog 
okvira Zaklade. Stoga je prošireno i ilustrirano izdanje, koje je na engleskom priredio i 
prilagodio Edward B. Kaye, objavljeno u listopadu po načelu "tiska na zahtjev", u 
nakladi HGZD-a, preko američke izdavačke kuće Lulu.com. 


Na kraju treba spomenuti da se ove godine puni 20 godina aktivnosti web 
stranica The Flags and Arms of the Modern Era, koje Željko Heimer uređuje 
neprekinuto od 1996. godine, a koje danas predstavljaju grbove i zastave za više od 
2500 različitih entiteta s preko 4 700 ilustracija. 


Ostalo 


Sukladno obvezama koje proizlaze iz spomenutoga Zakona o udrugama HGZD 
je 2015. u propisanim rokovima proveo statutarne promjene i podnio zahtjev za njihovu 
registraciju. Uslijed velikog broja takvih zahtjeva u državnoj upravi, postupak upisa pri 
Gradskom uredu za opću upravu odužio se u sljedeću godinu i konačno je proveden 
ishodovanjem Rješenja od 13. travnja 2016., kojim su upisane promjene u Registar 
udruga Republike Hrvatske. 


Predsjednik HGZD-a 


. pukovnik 
dr. sc. Zeljko Heimer, v. r. 


Godišnji izvještaj HGZD-a za 2016. prihvaćen je na Desetoj redovitoj Skupštini HGZD-a održanoj 28. 
veljače 2017. 


HRVATSKO GRBOSLOVNO I ZASTAVOSLOVNO DRUŠTVO 
CROATIAN HERALDIC AND VEXILLOLOGICAL ASSOCIATION 


Pazinska 50 Tel. +385 91 56 39 391 
HR-10110 Zagreb E-mail hgzdQhgzd.hr 
Croatia Web www.hgzd.hr 


FINANCIJSKI IZVJEŠTAJ HGZD-a 
za period od 1. siječnja do 31. prosinca 2016. godine 


SEK 
16.169,71 401,54 
Prihodi 
Članarine i donacije članova 1.950,00 
MZOS 
Grad Zagreb 10.000,00 
Kamate 11,24 
Ukupno prihodi 26.961,24 
Rashodi 
Bankarske usluge 
Poštanske usluge 423,45 
Uredski potrošni materijal i sl. 1.668,23 
Članarina udruga.hr 295,00 
Časopis 19 i 20/2016. 10.355,00 
Ukupno rashodi 13.812,44 
+13.148,80 


[Razlika 
Stanje na računu 31.12.2016. | 29.318,51 


PP ——— TP HRK] PRIVREMENI FINANCIJSKI 
Miele 
Prihodi . za period ——— 
Članarine i donacije članova od 1. siječnja do 25. veljače 
MZOS 2017. godine 

Grad Zagreb 

Kamate 

Ukupno prihodi 

Rashodi 

Bankarske usluge 108,86 

Poštanske usluge 108,00 

Uredski potrošni materijal i sl. * Napomena: stanje u drugim valutama nije 


Članarina udruga.hr promijenjeno. 
Casopis 21 i 22/2017. 
Ukupno rashodi 


Financijski izvještaj HGZD-a za 2016. prihvaćen 
+534,83 je na Desetoj redovitoj Skupštini HGZD-a 


(Razlika šve 
Stanje na računu 25.02.2017. | 29.853,34 | održanoj 28. veljače 2017. 


HRVATSKO GRBOSLOVNO I ZASTAVOSLOVNO DRUŠTVO 
CROATIAN HERALDIC AND VEXILLOLOGICAL ASSOCIATION 


Pazinska 50 Tel. +385 91 56 39 391 
HR-10110 Zagreb E-mail hgzdQhgzd.hr 
Croatia Web www.hgzd.hr 


Plan rada HGZD-a za 2017. 
Međunarodne aktivnosti 


. — Sudjelovanje HGZD-a, kao njihovog člana, u radu krovnih međunarodnih udruga Federation 
Internationale des Associations Vexillologiques (FIAV) i Confederation Internationale de 
Genćalogie et d'Hćraldique (CIGH). 

* — Sudjelovanje Predsjednika HGZD-a kao 

o člana Radne skupine FIAV-a za veksilološke standarde opisa zastava (Vexillological 
Conventions for Flag Descriptions Commission), 

O  pridruženog člana Međunarodne heraldičke akademije Academie Internationale 
d'Hćraldique (AlIH), 

o dopisnog člana Centra za proučavanje zastava (Fellow of the Flag Research Centre). 

* Sudjelovanje predstavnika HGZD-a u radu 27. međunarodnog veksilološkog kongresa (27th 
International Congress of Vexillology), dvogodišnji kongres FIAV, koji se odražava u Londonu, 
UK, 7. — 11. kolovoza 2017. u organizaciji veskilološkog društva The Flag Institute. Sudjelovanje 
na Općoj skupštini FIAV, te na sastanku članova udruge Flags of the World, koje se održavaju 
tijekom Kongresa. 

* Izložba Hrvatski grb u mijenama povijesti od 14. do 21. stoljeća, Dubravka Peić Čaldarović i sur., 
u suradnji s Veleposlanstvom Republike Hrvatske u Ujedinjenom Kraljevstvu, London. 

* Uključivanje u aktivnosti i nastavak suradnje sa srodnim udrugama u regiji. 

* Sudjelovanje u obilježavanju Svjetskog veksilološkog dana, 1. listopada 2017. 

Organizacija Tribine HGZD-a i javna predavanja 

e Tribina HGZD-a —- javno predavanje stručnjaka iz područja grboslovlja i zastavoslovlja i srodnih 
tema, sukladno iskazanom interesu i raspoloživosti predavača (članovi HGZD-a ili vanjski 
suradnici, domaći i inozemni) 

* — Pozvana predavanja na raznim aktivnostima institucija u hrvatskoj i u inozemstvu, s predavanjima 
iz područja heraldike i veksilologije, po pozivu (Društvo zagrebačke Klasične gimnazije, Društvo 
turističkih vodiča Zagreba i srednjohrvatske regije, Matica hrvatska, Hrvatski plemićki zbor, 
Družba braće hrvatskog zmaja, Hrvatsko rodoslovno društvo, Pomorski fakultet u Rijeci i dr.) 

* gostujuća predavanja članova HGZD-a u nastavi izbornog kolegija Hrvatska heraldička baština za 
studente povijesti na Katedri za pomoćne povijesne znanosti Odsjeka za povijest Filozofskog 
fakulteta Sveučilišta u Zagrebu 

* sudjelovanje članova HGZD-a na 4. festivalu povijesti Kliofest, 9. — 13. svibnja 2017. 

Izdavačka djelatnost 


časopis HGZD-a Grb i zastava, XI. godište (2 broja tijekom 2017.) 
monografija Željko Heimer: Vexillology as a Social Science, Flag Heritage Fundation, 2017. 
katalog izložbe/deplijan Hrvatski grb u mijenama povijesti od 14.- 20. st. 
monografija Hrvatska heraldička baština I. — odabrane teme. Priručnik za studente, urednici i 
priređivači: prof. dr. sc. Mirjana Matijević Sokol i doc. dr. sc. Tomislav Galović, nakladnik FF-pres, 
Filozofski fakultet Sveučilišta u Zagrebu, autori: Mirjana Matijević Sokol, Tomislav Galović, Ivo 
Banac, Vicko Fisković, Ladislav Dobrica, Dubravka Peić Čaldarović, Mario Jareb, Nikša Stančić, 
Željko Heimer, Hrvoje Kekez, Matea Brstilo Rešetar, Antonio Perković, Ivan Botica. 

* Poticanje članova na objavljivanje znanstvenih, stručnih i popularnih članaka i monografija 
Ostale aktivnosti 


. —Revizija članstva, popisa članova i prikupljanje podatka o OIB članova. 
e Izrada Strateškog plana HGZD-a za razdoblje 2018. — 2023. 


Plan rada HGZD-a za 2017. prihvaćen je na Desetoj redovitoj Skupštini HGZD-a održanoj 28. veljače 2017. 

Skupština Hrvatskog grboslovnog i 
zastavnoslovnog društva (u daljnjem tekstu 
HGZD) održana dana 28. veljače 2017. 
godine u Hrvatskom povijesnom muzeju, 
Zagreb, temeljem čl. 16. Statuta HGZD-a, 
usvojenog na Skupštini HGZD-a održanoj 


18. srpnja 2015. godine, donosi 


ODLUKU 
o naknadama za pripremu časopisa 


"Grb i zastava" 


Članak 1. 
Ovom — Odlukom — određuju — se 
naknade članovima. HGZD-a_i drugim 
osobama koje se angažiraju na pripremi 
časopisa "Grb i zastava", glasnika HGZD-a 


(u daljem tekstu GiZ). 


Članak 2. 
Predsjedništvo HGZD-a djeluje kao 
Uredništvo GiZ-a, a predsjednik kao glavni i 


odgovorni urednik. 


Članak 3. 
Uredništvo GiZ-a može angažirati 
članove HGZD-a i druge pravne i fizičke 
osobe sukladno pozitivnim zakonskim 


propisima, na poslovima pripreme časopisa, 


kao što su priprema tekstova (lektura, 
korektura, prijevod, uređivanje bibliografije i 
sl.), grafička priprema i oblikovanje tekstova 
i slikovnih priloga, administrativno-tehnički i 
tajnički poslovi (uključujući računovodstvo, 
knjigovodstvo i sl.), digitalizacija tekstova, 
izrada i održavanje mrežne stranice ili 
sustava za 


elektroničkog uređivanje 


časopisa i drugim srodnim poslovima. 


Članak 4. 

Za poslove navedene u članku 3. 
ove Odluke Uredništvo GiZ-a može odrediti 
isplatu autorskog honorara ili druge vrste 
naknade sukladno zakonu, ukoliko za to 
postoje osigurana financijska sredstva. Za 
tako isplaćena sredstva uplaćuju se sva 
zakonom određena davanja, kao što su 
porez, prirez, doprinosi za zdravstveno i 


mirovinsko osiguranje. 


Članak 5. 
Ova Odluka stupa na snagu danom 


donošenja. 
U Zagrebu, 28. veljače 2017. 
Predsjednik HGZD 


pukovnik 


dr. sc. Željko Heimer, v. r. 


Odluka je prihvaćena na Desetoj redovitoj Skupštini HGZD-a održanoj 28. veljače 2017. 


HEVATSKI 
SIMBOLIČKI 
IDOEMTITCI 


Izdanja HGZD-a i članova tijekom 2016. 


Zbornik radova _znanstveno-stručnog skupa »Simbol, identitet i 
Domovinski rat«, Zagreb, 31. listopada 2014. 

Urednici: Željko Heimer i Marin Sabolović 

Izdavač: HGZD, Zagreb ISBN: 978-953-59163-0-7 

Broj stranica: 198 Uvez: meki Dimenzije: 17,5 cm x 25 cm 


Dostupno u pdf na http://hgzd.hr/1761 


Odoroslovlje hrvatskih oružanih formacija 1990. — 1996. 

Autor: Marin Sabolović 

Izdavač: Meridijani, Samobor ISBN: 978-953-23918-7-9 

Broj stranica: 248 Uvez: tvrdi Dimenzije: 21 cm x 21 cm Cijena: 190 kn 
Vidi više na http://hgzd.hr/1598 


Sintaksa suvremenog hrvatskog heraldičkog blazona grba i 
veksilološkog opisa zastava. Analiza službenih opisa grbova i zastava 
suvremenih jedinica lokalne samouprave u RH kao temelj za izgradnju i formalizaciju 
sintaksnih pravila heraldičkog blazona grba i veksilološkog opisa zastava 

Autor: Željko Heimer 

Izdavač/Tisak ,na zahtjev": Redak, Split ISBN: 978-953-336-291-5 

Broj stranica: 190 Uvez: meki Dimenzije: 21 cm x 30 cm Cijena: 140 kn 


Vidi više na http://hgzd.hr/1669 


Hrvatski simbolički identitet. Značenja nacionalnih simbola iz perspektive 
hrvatskih građana 

Autorica: Tijana Trako Poljak 

Izdavač: TIM press, Zagreb ISBN: 978-953-8075-06-3 

Broj stranica: 316 Uvez: meki Dimenzije: 15,5 cm x 23,5 cm Cijena: 180 kn 


Vidi više na http://hgzd.hr/1705 


Exploring Vexillology through Military Unit Flags with an analysis of 
Croatian Armed Forces Flags during and after the 1991-1995 Homeland War. 


ik Autor: Željko Heimer Urednik: Edward B. Kaye ISBN: 978-953-59163-1-4 


Izdavač: HGZD, Zagreb Tisak ,na zahtjev" i distribucija: Lulu.com 
Broj stranica: 188 Uvez: meki Dimenzije : 21,5 cm x 28 cm Cijena: $42,28 
(-285 kn) bez poštarine 


Vidi više na http://hgzd.hr/1782 


Viteštvo danas. Što je zbilja, što je fantazija? 

Autor: Davor Zovko 

Izdavač: Naklada Sv. Antuna, Zagreb ISBN: 978-953-74486-8-4 

Broj stranica: 232 Uvez: tvrdi Dimenzije: 15 cm x 21 cm Cijena: 145 kn 


Vidi više na http://hgzd.hr/1705 


Vexillology as a Social Science. The FHF Monograph and Translation Series 
Publication No. 6 

Autor: Željko Heimer Urednik: Edward B. Kaye 

Izdavač: Flag Heritage Foundation, Danvers, MA 

Broj stranica: 68 Uvez: meki Dimenzije : 21,5 cm x 28 cm Cijena: 15USD 
(-100 kn; izdavač je najavio na mogući značajni popust za članove HGZD) 
»just about being printed at this time" 


& 


